‘તારે ખાવા હોય તો લઈ લે… મને ડિસ્ટર્બ ના કરતી હવે!‘ શિખાએ પોતાના ઇઅરફોન કાનમાં નાખી ફરી આંખો મીંચી લીધી. મથુરના ચહેરા પરનું સ્મિત અદ્રશ્ય થઈ ગયું. સારિકાએ મથુર સામું જોયું, મથુર ખોટું-ખોટું હસ્યો. સારિકાએ બોરની બે થેલીઓ ખરીદી, એક પોતે રાખી અને એક પરાણે શિખાને આપતાં બોલી, ‘શિખા મેડમ, આટલો ગુસ્સો ના કરીશ. હવે તો તું આને આદત બનાવી લે. ૨ મહિના સુધી તારે દરરોજ આમ જ, આ જ બસમાં ટ્રાવેલ કરવાનું છે અને આ જ રસ્તેથી નીકળવાનું છે.‘ આ સાંભળતા જ મથુર ચમક્યો, ‘૨ મહિના સુધી મેડમ દરરોજ અહીંથી નીકળશે!‘ ઊડી ગયેલું સ્મિત ફરી પાછું મથુરના હોઠ પર બેસી ગયું. તે ઉત્સાહમાં આવી ગયો. એટલામાં જ કંડક્ટરે બેલ વગાડી અને બસે ચાલતી